laion/Wikipedia-Exotic huggingface dataset:
היפופוטם גורגופס

היפופוטם גורגופס (שם מדעי: Hippopotamus gorgops; מילולית: "היפופוטם הגורגונה") הוא מין של יונק נכחד ממשפחת ההיפופוטמיים אשר חי באפריקה בסוף תקופת המיוקן ותחילת תקופת הפליסטוקן, אז היגר לאירופה. מאובניו תוארו בידי המדען הגרמני ווילהלם אוטו דיטריך ב-1928. היפופוטם זה היה דומה מעט להיפופוטם המצוי אך היה גדול יותר באורך 4.3 מטרים, גובה 2.1 מטרים ומשקל של 3,900 ק"ג. בדומה להיפופוטם המודרני, היה בעל עיניים מוגבהות יותר משאר הגולגולת וצורתם הזכירה מעט מחושים, דבר שסייע לו, ככל הנראה, לראייה משופרת מתחת למים. ייתכן שחי במים עמוקים יותר מההיפופוטם המודרני. ייתכן שהיפופוטם זה שרד עד מעט לפני עידן הקרח האחרון. מדיה וקבצים בנושא היפופוטם גורגופס בוויקישיתוף היפופוטם גורגופס, באתר האנציקלופדיה של החיים (באנגלית) היפופוטם גורגופס, באתר GBIF (באנגלית)
ייז'י פבלנקה

ייז'י פבלנקה (בצ'כית: Jiří Pavlenka, נולד בהלוצ'ין שבצ'כוסלובקיה ב-14 באפריל 1992) הוא כדורגלן צ'כי המשחק בוורדר ברמן ובנבחרת צ'כיה בעמדת השוער. פבלנקה שיחק לאורך שנים בנוער של באניק אוסטרבה, ובעונת 2012/13 ערך את הופעת הבכורה שלו בקבוצה הבוגרת. הייתה זו ההופעה היחידה של פבלנקה באותה עונה, אך בעונת 2013/14 הוא כבר הפך לשחקן הרכב וערך 20 הופעות ליגה במדי באניק אוסטרבה. בעונה זו סיים פבלנקה עם הקבוצה במקום העשירי בליגת העל הצ'כית. בעונת 2014/15 ערך פבלנקה 30 הופעות ליגה, ולמעשה שיחק את מלוא הדקות של קבוצתו, וסיים עם הקבוצה במקום ה-13 בליגה. את עונת 2015/16 פתח פבלנקה בבאניק אוסטרבה, אך במחצית העונה נמכר לסלביה פראג תמורת 380 אלף אירו. עד לתום עונת 2015/16 ערך פבלנקה שמונה הופעות ליגה במדי סלביה פראג, וסיים עימה במקום החמישי בליגה. בעונת 2016/17 רשם פבלנקה עונת שיא בסלביה פראג, בסיומה זכה באליפות הליגה הצ'כית, כשהוא סופג 22 שערי ליגה בלבד ב-30 הופעות. באותה עונה השתתף פבלנקה עם סלביה פראג במוקדמות הליגה האירופית, שם הודחה קבוצתו לאחר שני סיבובי מוקדמות, על ידי ריו אבה. לאור יכולתו הטובה של פבלנקה, הוא חתם בקיץ 2017 בורדר ברמן מהבונדסליגה על חוזה לשלוש שנים, כאשר ורדר ברמן העבירה תמורתו לסלביה פראג שלושה מיליון אירו. בעונת הבכורה שלו במועדון, 2017/18, פבלנקה סיים עם הקבוצה במקום ה-11 כשהוא מציג יכולת טובה מאוד. בעונת 2018/19 עצר פבלנקה שלושה פנדלים בדו-קרב הפנדלים מול בורוסיה דורטמונד במסגרת שמינית גמר הגביע הגרמני, שהסתיים בתיקו 3-3 לאחר 120 דקות, ובכך סייע לקבוצתו להעפיל לרבע הגמר. פבלנקה ערך חמש הופעות במדי נבחרת צ'כיה בכדורגל עד גיל 21. במרץ 2015 נקרא פבלנקה לראשונה לסגל נבחרת צ'כיה הבוגרת, וישב על הספסל במשחק ידידות מול סלובקיה. בנובמבר 2016 ערך פבלנקה את הבכורה שלו בהרכב נבחרת צ'כיה, במשחק ידידות מול דנמרק. מדיה וקבצים בנושא ייז'י פבלנקה בוויקישיתוף ייז'י פבלנקה, באתר Transfermarkt ייז'י פבלנקה, באתר Soccerway ייז'י פבלנקה, באתר WorldFootball.net ייז'י פבלנקה, באתר National Football Teams ייז'י פבלנקה, באתר FootballDatabase.eu
קרחון גודספיד

קרחון גּוּדְסְפִּיד (באנגלית: Goodspeed Glacier) הוא קרחון תלוי, הממוקם על המדרון הדרומי שגובל בעמק רייט בארץ ויקטוריה שבאנטארקטיקה. הקרחון ממוקם בין קרחון הארט וקרחון דנטון. גובהו של הקרחון 455 מטרים מעל פני הים. שמו של הקרחון ניתן לו על ידי הגאולוג האמריקני רוברט ניקולס. הקרחון נקרא על שמו רוברט גודספיד, גאולוג, שהיה עוזרו של ניקולס בתחנת מארבל פויינט הסמוכה, בעונת מחקר 1960–1959. • Gunter Faure, Teresa M. Mensing, The Transantarctic Mountains: Rocks, Ice, Meteorites and Water, P 716 • Edmund Stump, The Ross Orogen of the Transantarctic Mountains, P 104 • James G. Bockheim, The Soils of Antarctica, P 129 • Denton, George H., Sugden David, E., Marchant, David R., Hall, Brenda L. and Wilch, Thomas I., EAST ANTARCTIC ICE SHEET SENSITIVITY TO PLIOCENE CLIMATIC CHANGE FROM A DRY VALLEYS PERSPECTIVE (הקישור אינו פעיל), Geogr. Ann. 75 A (4): 155-204, P 192 קרחון גודספיד באתר הסקר הגאולוגי של ארצות הברית קרחון גודספיד באתר הגאזט האנטארקטי של ממשלת אוסטרליה קרחון גודספיד באתר הגאזט האנטארקטי של ממשלת ניו זילנד תצלום קרחון גודספיד באתר ממשלת ניו זילנד קרחון גודספיד באתר הגאזט האנטארקטי המשווה SCAR מפת אזור קרחון גודספיד מתן שם לקרחון באתר גאזט השמות הרשמי של ממשלת ניו זילנד מידע גאוגרפי והיסטורי מידע גאוגרפי
פיג'ו סוג 16

פיג'ו סוג 16 (בצרפתית: Peugeot Type 16) היא מכונית משפחתית בתצורה סגורה חלקית, (חלון אחורי בלבד, תצורת ישיבה 2 נוסעים מול 2 נוסעים "Vis-à-vis (automobile)" (אנ')) מתוצרת יצרנית הרכב הצרפתית פיג'ו אשר יוצרה בין השנים 1897–1900. יוצרו 87 יחידות. תא נוסעים בחלל פתוח, ללא דלתות, עם כיסוי של גג וחלון אחורי 4 נוסעים (2 מול 2, בתצורת ("Vis-à-vis "automobile (אנ')). מנוע בעירה פנימית. מנוע בנזין. מנוע קדמי. מנוע הנעה אחורית. 4 גלגלים לא סימטרים: 2 גלגלים אחוריים גדולים. מערכת היגוי: מוט. "פיג'ו סוג 16" "פיג'ו סוג 16" "פיג'ו סוג 16" "פיג'ו סוג 16" "פיג'ו סוג 16" "פיג'ו סוג 16" פיג'ו סוג 1 פיג'ו סוג 2 פיג'ו סוג 4 פיג'ו סוג 6 פיג'ו סוג 15 פיג'ו סוג 17 פיג'ו סוג 33 מדיה וקבצים בנושא פיג'ו סוג 16 בוויקישיתוף דגמי פיג'ו בין השנים 1889-1907 web.archive.org/web/20081103074757 "פיג'ו סוג 16" gazoline.net/article2 "פיג'ו סוג 16" web.archive.org/web/20080415233256
אורי שטנדל

אוֹרי שטנדל (21 באוקטובר 1937 – 4 במרץ 2022) היה עורך דין, מזרחן וסופר ישראלי. נולד בתל אביב ולמד בבית הספר תיכון חדש. לאחר שירותו הצבאי למד משפטים ומזרחנות באוניברסיטה העברית בירושלים. חקר את המשפחות המוסלמיות בערי הארץ ופרסם ספרים ומאמרים על המיעוטים בישראל. כן נהג לרשום מפי שייח'ים בדואים סיפורים ואגדות מקומיות. חלק מסיפורים אלה שודרו ברשת א' במסגרת התוכנית לאם ולילד תחת השם "סיפורי ערב". חלקם נדפסו גם בדבר לילדים. שמונה מסיפורי ערב כונסו בספרו "המדבר בוער" (1981). פרסם גם שורה של ספרי ילדים ונוער, רובם מגוללים עלילות מתח השזורות בהיסטוריה של ימי המדינה שבדרך. בין השנים 1963 - 1972‏ כיהן כסגן היועץ לענייני ערבים במשרד ראש הממשלה, במסגרת זו חיבר שורת חוברות בהוצאת מרכז ההסברה על המיעוטים בישראל, תרבותם ונושאי חברה וכלכלה בקרבם, ההיסטוריה שלהם, יישוביהם, מעמדם המשפטי ומחקרים משווים וכן סקירות לגבי נושאים אלה ביהודה ושומרון לאחר מלחמת ששת הימים וספר לימוד בנושא המיעוטים בישראל בהוצאת משרד החינוך. חתן פרס יצחק בן-צבי על ספרו "הצ'רקסים בישראל" וחתן פרס ראש הממשלה על ספרו "סכנות אורבות לנער" (2005). נפטר ב-4 במרץ 2022. אלה מול אלה: תיאור משווה של יישובים ערביים ישראליים וישובים ביהודה ושומרון ("גדה מערבית"), מרכז ההסברה, תשכ"ח הצ'רקסים בישראל, עם הספר, 1973 ערביי ישראל: בין פטיש לסדן, אקדמון, 1992 תורגם לאנגלית: The Arabs in Israel, Brighton : Sussex Academic Press, 1996 המיעוטים בישראל (עם עמנואל הראובני), הוצאת הקיבוץ המאוחד, תשל"ג רוחות מלחמה גרעינית, עם עובד, 2015 סודות מאולמות המשפט, הוצאת אריאל, 2017 אל אור ותהום, הוצאת אריאל, 1984 שעורים באמת: שירים, ירון גולן, 1991 המדבר בוער, 1981 הג'ינג'י מופיע פתאום, הוצאת אריאל הילד מרחוב קרית-ספר: שישה סיפורים לנוער, ירון גולן, 1992 עוצר עד להודעה חדשה: מהרפתקאות השבת השחורה, ירון גולן, 1992 סכנות אורבות לנער: סיפור חייו של יצחק רבין, ידיעות ספרים, 2002 מדיה וקבצים בנושא אורי שטנדל בוויקישיתוף אורי שטנדל, ב"לקסיקון הספרות העברית החדשה" רשימת המאמרים של אורי שטנדל באתר רמב"י שי חזקני, המחקר שהיה אמור להוכיח שהערבים ברחו ב-48', באתר הארץ, 18 במאי 2013 אורי שטנדל, איך לא מיישבים את ארץ ישראל, באתר הארץ, 22 במרץ 2010 הפרק "ערביי ישראל בין הפטיש לסדן" מתוך צבי צמרת וחנה יבלונקה (עורכים), העשור השני: תשי"ח - תשכ"ח, יד יצחק בן-צבי אורי שטנדל, דף שער בספרייה הלאומית אורי שטנדל, בלקסיקון הספרות העברית החדשה שי חזקני, המחקר שהיה אמור להוכיח שהערבים ברחו ב-48', באתר הארץ, 18 במאי 2013 א. צור - יועץ ראש הממשלה לענייני ערבים, מעריב, 2 בינואר 1972 דף הספר "סודות מאולמות המשפט" באתר סטימצקי
קרחון הארט

קרחון הארט (באנגלית: Hart Glacier) הוא קרחון תלוי על המדרון התוחם מדרום את עמק רייט, בארץ ויקטוריה שבאנטארקטיקה. הקרחון ממוקם בין קרחון מסרב וקרחון גודספיד. גובהו של הקרחון 593 מטרים מעל פני הים. שמו של הקרחון ניתן לו על ידי הגאולוג האמריקני רוברט ניקולס. הקרחון נקרא על שמו רוג'ר הארט, גאולוג, שהיה עוזרו של ניקולס בתחנת מארבל פויינט הסמוכה, בעונת מחקר 1960–1959. • Gunter Faure, Teresa M. Mensing, The Transantarctic Mountains: Rocks, Ice, Meteorites and Water, P 716 • Denton, George H., Sugden David, E., Marchant, David R., Hall, Brenda L. and Wilch, Thomas I., EAST ANTARCTIC ICE SHEET SENSITIVITY TO PLIOCENE CLIMATIC CHANGE FROM A DRY VALLEYS PERSPECTIVE (הקישור אינו פעיל), Geogr. Ann. 75 A (4): 155-204, P 192 קרחון הארט באתר הסקר הגאולוגי של ארצות הברית קרחון הארט באתר הגאזט האנטארקטי של ממשלת ניו זילנד קרחון הארט באתר הגאזט האנטארקטי של ממשלת אוסטרליה קרחון הארט באתר הגאזט האנטארקטי המשווה SCAR מפת אזור קרחון הארט מתן שם לקרחון באתר גאזט השמות הרשמי של ממשלת ניו זילנד מידע גאוגרפי והיסטורי מידע גאוגרפי
גביע המדינה בכדורסל 1999/2000

גביע המדינה בכדורסל לעונת 1999/2000 היא התחרות ה-40 מאז היווסדו של המפעל. מכבי תל אביב זכתה בגביע המדינה ה-30 בתולדותיה, לאחר ניצחון בגמר על הפועל ירושלים. גמר הגביע, אשר שוחק בהיכל רוממה בחיפה, היה הראשון מאז עונת 1971/1972 שלא שוחק בהיכל הספורט יד אליהו. מכבי תל אביב, תחת המאמן פיני גרשון, זכתה בגביע המדינה ה-30 בתולדותיה. אלישע שוחט, ספר הכדורסל הישראלי, עמודים 401-402 גמר גביע המדינה 2000, מכבי תל אביב - הפועל ירושלים 57:68, ערוץ היוטיוב של מכבי תל אביב המידע באדיבות אלישע שוחט, ספר הכדורסל הישראלי
AEW Double or Nothing

AEW Double or Nothing הוא אחד מאירועי השלם וצפה של ארגון ההיאבקות All Elite Wrestling‏ (AEW). האירוע הראשון התקיים בשנת 2019, כאשר לאחר מכן הפך לאירוע שנתי. אירוע זה נחשב לאירוע הדגל של הארגון. האירוע הראשון של Double or Nothing נערך ב-25 במאי 2019 ב-MGM גרנד גרדן ארנה בפרדייז, נבדה. האירוע של שנת 2020 היה אמור להתקיים באותו המקום ב-23 במאי של אותה השנה; לעומת זאת, האולם נאלץ לבטל את כל קיומי האירועים עקב התפרצות מגפת הקורונה. בתגובה, ארגון ההיאבקות AEW הכריז על כך שהאירוע יתקיים כמתוכנן ממקום בלתי ידוע כאשר באותה נשימה, אושר שהאולם יארח את האירוע השלישי בסדרת אירועי Double or Nothing ב-30 במאי 2021. בנוסף למדיניות ההחזר הכספי, כרטיסים שנרכשו עבור האירוע של שנת 2020, יהיו תקפים לאותו אירוע של שנת 2021. אתר האינטרנט הרשמי של AEW עדכון על קיום האירוע Double or Nothing
קווין הרטר

קווין הרטר (באנגלית: Kevin Huerter; נולד ב-27 באוגוסט 1998) הוא כדורסלן אמריקאי המשחק בקבוצת סקרמנטו קינגס מליגת ה-NBA, בעמדות הקלע וסמול פורוורד. הרטר נולד באולבני שבניו יורק, ולמד ב"תיכון שננדה" שבעיר קליפטון פארק הסמוכה. בשנתו השלישית בקבוצת הכדורסל של התיכון הוביל אותה הרטר לזכייה באליפות התיכונים של מדינת ניו יורק, כשקלע 25 במשחק הגמר. בעונתו האחרונה בתיכון זכה בתואר שחקן התיכונים המצטיין במדינה ("Mr. New York Basketball"). בשנת 2016 השתתף ב"אליפות האמריקות בכדורסל עד גיל 18" כשחקן נבחרת ארצות הברית, וזכה עמה במדליית הזהב. בשנת 2017 לקח חלק באליפות העולם בכדורסל עד גיל 19, וזכה עם נבחרת ארצות הברית במדליית הארד. בין השנים 2016–2018 למד באוניברסיטת מרילנד, ובשתי עונותיו בקבוצת הכדורסל שלה העמיד ממוצעים של 12.0 נקודות, 5.0 ריבאונדים ו-3.0 אסיסטים למשחק. בדראפט ה-NBA‏ 2018 נלקח הרטר בבחירה ה-19, על ידי אטלנטה הוקס. החל מהמשחק ה-20 של קבוצתו החל לשמש כשחקן חמישייה קבוע, במקומו של קנט בייזמור, ולאורך עונת הרוקי קלע 9.7 נקודות בממוצע למשחק. בסיום העונה נבחר לחמישיית הרוקיז השנייה של העונה. מדיה וקבצים בנושא קווין הרטר בוויקישיתוף קווין הרטר, ברשת החברתית אקס (טוויטר) קווין הרטר, ברשת החברתית אינסטגרם פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר פיב"א פרופיל, באתר ליגת ה-NBA פרופיל, באתר ESPN ביוגרפיה, באתר קבוצת אוניברסיטת מרילנד ארצות הברית באליפות האמריקות עד גיל 18 לשנת 2016, באתר USA Basketball ארצות הברית באליפות העולם בכדורסל עד גיל 19 לשנת 2017, באתר USA Basketball סטטיסטיקות המכללות של הרטר, באתר sports-reference.com רשימת נבחרי דראפט 2018, באתר basketball-reference.com
רנה דה נורואה

רנה דה נורואה (בצרפתית: René de Naurois;‏ 24 בנובמבר 1906 – 12 בינואר 2006) היה כומר צרפתי קתולי, אורניתולוג וחסיד אומות העולם. במהלך מלחמת העולם השנייה סייע נורואה למחתרת הצרפתית, סייע לארגן את בריחת היהודים מצרפת הכבושה לשווייץ ולספרד והיה אחד מ-177 חיילי הקומנדו של קיפר (אנ') שהשתתפו בפלישה לנורמנדי ב-6 ביוני 1944. על פעילותו בתקופת המלחמה זכה דה נורואה ל"אות מסדר השחרור" ולתואר חסיד אומות העולם. לאחר המלחמה החל נורואה לעסוק באורניתולוגיה, בייחוד בחופי מערב אפריקה ובאייה. עבודת הדוקטורט שלו, עליה הגן ב-1969 בגיל 63, נקראה "אוכלוסיות ומחזורי גידול של ציפורים בחוף המערבי של אפריקה מקייפ ברבס שבסהרה הספרדית ועד גבול הרפובליקה של גינאה". דה נורואה כתב מאמרים רבים שהתפרסמו בספרות המדעית, וכן מספר ספרים, לבדו או בשיתוף חוקרים אחרים, ובהם: 1994 - ציפורי האיים של מפרץ גינאה: סאו טומה, איי הנסיך ואנובון. Ministerio do Planeamento e da Administracao do Territorio, Secretaria de Estado da Ciencia e Tecnologia, Instituto de Investigacao Cientifica Tropical. ISBN 978-972-672-629-6. (בצרפתית ובפורטוגזית). 2004 - כומר של צרפת החופשית (Aumônier de la France Libre) - זכרונות. ISBN 2-262-02118-X ISBN 2-262-02118-X Blondel, Jacques (2007). "In memoriam: René de Naurois, 1906-2006". The Auk. 124 (2): 723. doi:10.1642/0004-8038(2007)124[723:imrdn]2.0.co;2. מדיה וקבצים בנושא רנה דה נורואה בוויקישיתוף רנה זה נורואה - פעילותו להצלת חיי יהודים בשואה, באתר יד ושם (באנגלית)
גביע המדינה בכדורסל 2000/2001

גביע המדינה בכדורסל לעונת 2000/2001 היא התחרות ה-41 מאז היווסדו של המפעל. מכבי תל אביב זכתה בגביע המדינה ה-31 בתולדותיה, לאחר ניצחון בגמר על הפועל ירושלים. מכבי תל אביב, תחת המאמן פיני גרשון, זכתה בגביע המדינה ה-31 בתולדותיה. אלישע שוחט, ספר הכדורסל הישראלי, עמודים 413-414 גמר גביע המדינה 2001, מכבי תל אביב - הפועל ירושלים 78:82, ערוץ היוטיוב של מכבי תל אביב המידע באדיבות אלישע שוחט, ספר הכדורסל הישראלי
הפיגוע בקו 189 לעמנואל (2001)

הפיגוע בקו 189 היה פיגוע משולב שהתרחש ב-12 בדצמבר 2001 בכניסה ליישוב עמנואל, וכלל פיגוע תופת ופיגוע ירי לעבר אוטובוס נוסעים. בפיגוע נרצחו עשרה ישראלים ונפצעו עשרות. ב־12 בדצמבר עשה אוטובוס קו 189 של חברת דן את דרכו מבני ברק לעמנואל. בכביש המחבר בין רבבה ליישוב, כ־500 מטרים לפני שער הכניסה ליישוב, הציבה חוליה בת שלושה מחבלים שני מטעני צד, והתמקמה על הצוק הסמוך. סמוך לשעה 18:00, כשעצר האוטובוס, הפעילו המחבלים את המטענים כאשר האוטובוס היה סמוך אליהם. האוטובוס, שלא היה ממוגן ירי, נפגע כתוצאה מפיצוץ המטען ומכדורי המתכת והמסמרים ששולבו בו, ונוסעים רבים שהיו בו נפגעו גם הם. מייד לאחר הפיצוץ החלו המחבלים לפתוח בירי לעבר האוטובוס ולעבר מכוניות נוספות שנסעו בכביש, אך נהג האוטובוס המשיך בנסיעה עד לכניסה ליישוב. כתוצאה מהירי התהפכו שלוש מכוניות, בהן ג'יפ של מג"ב, והנוסעים בהן נפגעו. הירי נמשך אף בעת הגעת כוחות ההצלה, והטיפול בפצועים ופינוים היו בחלקם תחת אש. בשלב זה נמלטו שניים מהמחבלים, ומחבל שלישי נשאר במקום והמשיך לירות. בשלב מסוים ירד המחבל אל הכביש וירה ממנו. ג'יפ של שוטרי משמר הגבול דרס אותו ולאחר מכן חיסל אותו באמצעות ירי בראשו וגופו. לאחר חיסולו התגלו על גופו אפוד קרב, רובה M16, אקדח ותחמושת.[דרושה הבהרה] בערוץ אל מנאר של החזבאללה, שודרה לקיחת אחריות על ידי הזרוע הצבאית של חמאס – גדודי עז א-דין אל-קסאם. מנגד, בשיחת טלפון אנונימית לסוכנות הידיעות רויטרס, קיבלו גדודי חללי אל-אקצא אחריות על הפיגוע ואמרו כי "פעולה זו היא תגובה להריגות שבוצעו לאחרונה על ידי הישראלים בגדה המערבית וברצועת עזה". נשיא ארצות הברית ג'ורג' ווקר בוש גינה בחריפות את הפיגוע. עוד הוסיף ואמר וקבע כי ערפאת טרם ביצע את התחייבויותיו, וטרם עצר את ראשי הארגונים. בנוסף תמך בוש בתגובה ישראלית כמעשה של הגנה עצמית. הפיגוע בקו 189 לעמנואל (2002) פליקס פריש ואפרת וייס, 10 הרוגים בפיגוע בעמנואל, בהם אב ושני בניו, באתר ynet, 13 בדצמבר 2001 בפיגוע חמור בכניסה לעיר עמנואל נרצחו 10 ישראלים ונפצעו 30, באתר ערוץ 7, 13 בדצמבר 2001 החילוץ מעמנואל, סגירת מעגל – סיפורו של אבי יעקובוב, באתר חיל האוויר מענדי קורטס, ‏20 שנה לפיגוע שטלטל את המדינה; הניצול החסידי משחזר, באתר כיכר השבת, 3 בדצמבר 2021 הארץ, 8 נהרגו בפיגוע באוטובוס ליד עמנואל, באתר TheMarker‏, 12 בדצמבר 2001 גיל איל ומירב לוי, 10 הרוגים בפיגוע ירי ורימונים בעמנואל; שרון כינס את המטבחון והקבינט הביטחוני, באתר News1 מחלקה ראשונה, 12 בדצמבר 2001
גביע המדינה בכדורסל 2001/2002

גביע המדינה בכדורסל לעונת 2001/2002 היא התחרות ה-42 מאז היווסדו של המפעל. מכבי תל אביב זכתה בגביע המדינה ה-32 בתולדותיה, לאחר ניצחון בגמר על הפועל ירושלים. לראשונה מאז עונת 1990/1991, משחקי הגביע נערכו בשיטת נוק-אאוט, ולא בשיטת בית-חוץ. הקבוצות הבאות עלו לשמינית הגמר ללא משחק: עירוני נהריה, אליצור אשקלון, מ.כ חיפה, הפועל ירושלים, הפועל גליל עליון, מכבי תל אביב, מכבי גבעת שמואל, אליצור נווה דוד רמלה. מכבי תל אביב, תחת המאמן דייוויד בלאט, זכתה בגביע המדינה ה-32 בתולדותיה. אלישע שוחט, ספר הכדורסל הישראלי, עמודים 421-422 גמר גביע המדינה 2002, מכבי תל אביב - הפועל ירושלים 73:99, ערוץ היוטיוב של מכבי תל אביב המידע באדיבות אלישע שוחט, ספר הכדורסל הישראלי
לואיזה אמליה, נסיכת באדן

לואיזה אמליה, נסיכת באדן (בגרמנית: Luise Amelie von Baden; ‏5 ביוני 1811 - 19 ביולי 1854) הייתה בתו של קרל, הדוכס הגדול של באדן, ואשתו של גוסטב, נסיך ואסה. לואיזה אמליה נולדה ב-5 ביוני 1811 בשווצינגן, והייתה הבכורה מבין חמשת ילדיהם של קרל, הדוכס הגדול של באדן וסטפני דה בוארנה, בתו של קלוד דה בוהארנה. (בתו המאומצת של נפוליאון בונפרטה). סבה וסבתה מצד אביה היו קרל לודוויג, נסיך הכתר של באדן אמליה, נסיכת הסן-דרמשטאדט. ב-8 בדצמבר 1818 מת אביה קרל, וזיגמונד פון גמינגן-הורנברג וטרשקלינגן מונה לאפוטרופוס על לואיזה אמליה ואחיותיה. שתי אחיותיה היחידים שנותרו בחיים היו יוזפינה, נסיכת באדן (אם קרול הראשון, מלך רומניה וסטפני, מלכת פורטוגל) ומארי, דוכסית המילטון. ב-9 בנובמבר 1830 התחתנה לואיזה בקרלסרוהה עם בן דודה גוסטב, נסיך ואסה. הוא היה בנו היחיד של המלך המודח גוסטב הרביעי אדולף, מלך שוודיה (שהודח לטובת דודו קרל השלושה עשר, מלך שוודיה בשנת 1809), ולפיכך הייתה לו טענה לכס המלוכה השוודי. הנסיך גוסטב קיבל את התואר נסיך ואסה, מה שהפך את לואיזה לנסיכת ואסה. היו שעדיין ראו את הנסיך גוסטב כיורש החוקי של הכתר השוודי, ובכך התייחסו ללואיזה כאל נסיכת הכתר. הנישואים שלהם, כמו רוב הבריתות של אותה תקופה, היו נישואים פוליטיים והיו אומללים. הם התגוררו בארמון שנברון, וינה ונולדו להם שני ילדים לפני שהתגרשו בשנת 1843. הנסיכה לואיזה מתה ב-19 ביולי 1854 בקרלסרוהה. ב-9 בנובמבר 1830 התחתנה לואיזה בקרלסרוהה עם בן דודה גוסטב, נסיך ואסה, ונולדו להם שני ילדים: לודוויג, נסיך שוודיה (1832). קרולה מוואסה (1833–1907), התחתנה עם אלברט, מלך סקסוניה. מדיה וקבצים בנושא לואיזה אמליה, נסיכת באדן בוויקישיתוף Lundy, Darryl. "The Peerage: Luise Amelie Stephanie Prinzessin von Baden". נבדק ב-9 בינואר 2010. {{cite web}}: (עזרה)
הפיגוע בקו 189 לעמנואל (2002)

הפיגוע בקו 189 הוא פיגוע משולב שהתרחש ב־16 ביולי 2002 בכניסה ליישוב עמנואל, וכלל פיגוע תופת ופיגוע ירי לעבר אוטובוס נוסעים. בפיגוע נרצחו שבעה ישראלים ונפצעו כ־20. נוסף על הנרצחים, פג שיולד לפצועה בפיגוע מת למחרת הפיגוע. ב־16 ביולי עשה אוטובוס קו 189 של חברת דן את דרכו מבני ברק לעמנואל. בסביבות השעה 14:50, הגיעה חוליה בת שלושה או ארבעה מחבלים לבושים במדי צה"ל וחמושים ברובי M16 כ־200 מטרים לפני שער הכניסה ליישוב והציבה מטען נפץ. זמן קצר לאחר מכן הגיע האוטובוס סמוך למטען, ואז הפעילו המחבלים את המטען. האוטובוס, שהיה ממוגן ירי, ספג פגיעה בחלקו האחורי, וחלק מהתקרה קרס. דלתות האוטובוס ננעלו כתוצאה מהפיצוץ, והנוסעים לא יכלו להימלט. בשלב זה המחבלים החלו לירות לעבר יושבי האוטובוס והשליכו רימוני יד. הקליעים חצו בקלות את השמשות הממוגנות שנפגעו בפיצוץ. במקביל ירו המחבלים לעבר מכוניות נוספות שהיו בכביש, וכתוצאה מהירי התהפכו מספר מכוניות ונפגעו הנוסעים בהן. כוחות הביטחון שהגיעו למקום ניהלו עם המחבלים קרב יריות, אולם לאחר מספר דקות המחבלים הצליחו לברוח דרך אחת הגבעות. לאחר הפיגוע, גורמי ביטחון העריכו כי המחבלים הם החוליה שביצעה את הפיגוע שאירע באותו מקום, כשמונה חודשים קודם לכן. ארבעה ארגונים נטלו אחריות לאירוע: החמאס, הפת"ח, החזית העממית לשחרור פלסטין וארגון הג'יהאד האיסלאמי – ככל הנראה מחשש לפגיעה בארגון האחראי. הרשות הפלסטינית גינתה את הפיגוע באומרה "הרשות מגנה את הפגיעה באזרחים חפים מפשע, ישראלים או פלסטינים". מועצת יש"ע קראה לאחר הפיגוע לממשלה להמשיך במבצע דרך נחושה ולהרחיבו לכפרים נוספים באזור, בקריאתה אמרה כי "יש להמשיך בלחץ על רשות הטרור של ערפאת. הפיגוע הוכיח ששיטת ההתמגנות מוגבלת, והפתרון הוא התקפה רצופה ורחבה נגד תשתית הטרור". הפיגוע בקו 189 לעמנואל (2001) 7 הרוגים ו-20 פצועים בפיגוע נגד אוטובוס בכניסה לעמנואל, באתר גלובס, 17 ביולי 2002 עדויות של נוסעים באוטובוס, באתר Nrg. ידיעות אחרונות, 17 ביולי 2002, עמ' 9 ידיעות אחרונות, 17 ביולי 2002, עמ' 7 הדר פרבר, שמונה הרוגים בפיגוע ליד עמנואל; הבוקר חילופי אש באותו המקום, באתר News1 מחלקה ראשונה, 16 ביולי 2002 אפרת וייס ואטילה שומפלבי, הפיגוע בעמנואל: 3 בני משפחה נהרגו יחד, באתר ynet, 17 ביולי 2002
הפיגוע בקו 189 לעמנואל

האם התכוונתם ל... הפיגוע בקו 189 לעמנואל (2001) – פיגוע שהתרחש בכניסה לעמנואל בדצמבר 2001 הפיגוע בקו 189 לעמנואל (2002) – פיגוע שהתרחש בכניסה לעמנואל ביולי 2002
קוראים לי שמיל

קוראים לי שמיל הוא סרט קולנוע ישראלי משנת 1973, בבימויו של ג'ורג' עובדיה עם תסריט של יגאל לב, ובכיכובם של אורי זוהר ופול סמית. הסרט נוצר בהשפעת מערבוני הספגטי של טריניטי (טרנס היל) ובמבינו (באד ספנסר). המערבונים האלה מתארים את הרפתקותיהם של טריניטי הרזה והחכם ובמבינו השמן והמגושם. הם נלחמים בפושעים ומצליחים לנצח אותם אף על פי שהם רק זוג. הסרט הוא קומדית פשע מסוגת סרטי בורקס ומבקרי הסרטים קטלו אותו אך הקהל הצביע ברגלים. הסרט משופע בקרבות אגרוף ומכות של צמד נוודים נגד רבים מהם כשבסוף הקטטה הם יוצאים ללא פגע בעוד שיריביהם מוטלים חבולים על הקרקע. בסרט מופיעים הזמרים ששי קשת ובועז שרעבי, שמבצעים את השירים ללחן של שייקה פייקוב, ולמילים של דודו ברק. הסרט הופץ גם בחו"ל, בדיבוב השפה האנגלית. ג'ו (אורי זוהר) ושמיל (פול סמית) הם צמד נוודים המתנדבים בקיבוץ. ג'ו הוא בעל המוח ושמיל הוא שמן ומגושם ובעל הכוח. בחדר האוכל שמיל זולל כמויות עצומות של אוכל. הדבר מעורר את חמת החברים ומתפתח לקטטה המונית בה הורסים ג'ו ושמיל את חדר האוכל ופוצעים את רוב החברים. מזכיר הקיבוץ זורק אותם מהקיבוץ ורק רחל (רחל פורמן) שמחבבת את שמיל, מצטערת על כך. היא מצטרפת אליהם אחר כך לדירתם בתל אביב. שני החברים מחליטים לנסוע לתל אביב. בדרך הם נתקלים בעגלה כבדה הפוכה שמתחתיה שוכב אדם. שמיל מרים אותה בכוחו העצום ומציל אותו. ג'ו מקבל עבודה כנהג משאית. הם נוסעים ברחבי הארץ, ומובילים סחורה ובין לבין הם עורכים קרב מכות ואגרופים עם בעל מסעדה ואנשיו, שמנסים לפגוע בהם, ויוצאים כשידם על העליונה. בתל אביב הם פוגשים בחורה יפהפייה בשם מירה (יונה אליאן), שמנסה לתקן את רכבה. הם מתקנים את הרכב והיא מזמינה אותם לנשף מסכות בביתה. בנשף המסכות הם מכירים את דני (ג'ו ג'אפרי) וחבורתו. דני הוא מנכ"ל מפעל לטלוויזיות של אביה של מירה (זישא גולד). הוא גונב סחורה מהמפעל בעזרת חבריו וזומם להביא את המפעל לפשיטת רגל ואז לקנות אותו בפרוטות. ג'ו ושמיל מתקבלים לעבודה במפעל. הם מגלים את הגנבות של דני, ומיידעים את מירה שמתעמתת עם דני. דני וחבריו חוטפים את מירה ומביאים אותה לחווה נטושה (חוות חפציבה) והיא נכלאת בחדר. אחד מהשומרים הוא הומוסקסואל בשם דורה לולו (משה סולו). הוא מרחם עליה ונענה לבקשתה להעביר ידיעה על חטיפתה לג'ו ושמיל. הוא מתחמק מחבריו ומגיע לדירתם של השניים ומנהל שם דו-שיח ביידיש עם שתי שכנותיהם. בדירה הוא מוצא את רחל ומעביר לה את הידיעה. ג'ו ושמיל מגיעים לחווה על וספה, פורצים עם השער ומפליאים מכותיהם בחבורת הפושעים. בחדר מנסה דני לכפות את עצמו על מירה אך היא הודפת אותו. כשהוא מבחין בקטטה הוא חוטף את מירה ועוזב את המקום במהירות כשג'ו ושמיל בעקבותיו. המרדף מסתיים בחוף אפולוניה. דני בורח אל הצוק אך ג'ו רודף אחריו ומתכתש איתו עד שבאים השוטרים שהוזעקו ואוזקים את דני. ג'ו, מירה, שמיל ורחל מתהלכים מחובקים לאורך החוף בסיום הסרט. "קוראים לי שמיל", במסד הנתונים הקולנועיים IMDb (באנגלית) "קוראים לי שמיל", באתר ספר הקולנוע הישראלי "קוראים לי שמיל", באתר אידיבי "קוראים לי שמיל", במסד הנתונים הקולנועיים KinoPoisk (ברוסית) "קוראים לי שמיל", במיזם "אישים" לתיעוד היצירה הישראלית בועז שרעבי שר "השיר שלא נגמר" מתוך קוראים לי שמיל, באתר יוטיוב ששי קשת שר בנשף מסכות בסרט קוראים לי שמיל, באתר יוטיוב